** Obec Trnovec nad Váhom**

Materiál č. 4 na 3. zasadnutie Obecného zastupiteľstva v Trnovci nad Váhom dňa 23.02.2015

K bodu programu 5: **„Správa o činnosti Obecnej polície za rok 2014“**

**1. Dôvodová správa**

***Predkladá:*** Roland Szabo, náčelník obecnej polície

**Dôvodová správa k materiálu č. 4 na 3. zasadnutie OZ**

V zmysle čl.4 Všeobecne záväzného nariadenia o zriadení obecnej polície sa uvádza, že obecná polícia v Trnovci nad Váhom bola zriadená podľa článku III. Organizačného poriadku obecného zastupiteľstva uznesením OZ v Trnovci nad Váhom č. 7/OZ-1991 zo dňa 18. 02. 1991. Činnosť obecnej polície bola zahájená dňom 01. 05. 1991.

Činnosť obecnej polície riadi jej náčelník, ktorého na návrh starostu vymenúva a odvoláva obecné zastupiteľstvo. Funkciu náčelníka obce Trnovec nad Váhom od roku 2014 vykonáva Roland Szabo. Podľa par. 6 ,,Stanov OP“ náčelník obecnej polície pravidelne podáva správy starostovi a obecnému zastupiteľstvu v obci:

- o situácii na úseku dodržiavania verejného poriadku v obci - štvrťročne

- o výsledkoch činnosti OP, konkrétne až na jednotlivca - mesačne

- o závažných udalostiach informuje - okamžite.

Súčasný celkový počet príslušníkov OP v obci je štyri.

Členovia OP: Richard Pavlovič, Alexander Székházi, Štefan Turjan

V príslušnej správe o činnosti OP sa náčelník polície zameral na výsledky OP za sledované obdobie a na hodnotenie práce jej členov. Správa o činnosti Obecnej polície za rok 2014 sa nachádza v prílohe tohto materiálu.